
Projektas Nr. XVP-1593(2)



LIETUVOS RESPUBLIKOS
KARINĖS JĖGOS NAUDOJIMO STATUTO 1, 2, 3, 8, 10, 18 STRAIPSNIŲ PAKEITIMO IR STATUTO PAPILDYMO 18 STRAIPSNIU
ĮSTATYMAS

2026   m.                      d. Nr. 
Vilnius


 straipsnis. 
Pakeisti 1 straipsnį ir jį išdėstyti taip:
„ straipsnis. 
Karinės jėgos naudojimo statuto (toliau – Statutas) paskirtis – nustatyti bendruosius karinės jėgos naudojimo principus ir reikalavimus, karinės jėgos naudojimo įgyvendinant Lietuvos kariuomenės uždavinius taikos metu tvarką, taip pat nustatyti žalos, atsiradusios taikos metu dėl karinės jėgos naudojimo, kompensavimo ir atlyginimo pagrindus ir tvarką.“

 straipsnis. 
Pakeisti 2 straipsnio 6 dalį ir ją išdėstyti taip:
„. Kitos Statute vartojamos sąvokos suprantamos taip, kaip apibrėžiamos Lietuvos Respublikos aviacijos įstatyme, Lietuvos Respublikos civiliniame kodekse, Lietuvos Respublikos ginklų ir šaudmenų kontrolės įstatyme, Lietuvos Respublikos karo policijos įstatyme, Lietuvos Respublikos krašto apsaugos sistemos organizavimo ir karo tarnybos įstatyme, Lietuvos Respublikos krizių valdymo ir civilinės saugos įstatyme, Lietuvos Respublikos nacionalinio saugumo pagrindų įstatyme, Lietuvos Respublikos tarptautinių operacijų, pratybų ir kitų karinio bendradarbiavimo renginių įstatyme ir 2019 m. kovo 12 d. Komisijos deleguotajame reglamente (ES) 2019/945 dėl bepiločių orlaivių sistemų ir trečiųjų valstybių bepiločių orlaivių sistemų naudotojų su visais pakeitimais.“

 straipsnis. 
Pakeisti 3 straipsnio 4 dalį ir ją išdėstyti taip:
„. Statutas netaikomas tarptautinių operacijų metu, išskyrus Statuto 18 straipsnyje nustatyta tvarka kompensuojant ar atlyginant Lietuvos Respublikos teritorijoje padarytą žalą. Tarptautinėse operacijose dalyvaujantys Lietuvos Respublikos kariniai vienetai ar kariai, kurių operacinis vadovavimas ir valdymas perduotas kitų valstybių, Jungtinių Tautų, Šiaurės Atlanto sutarties organizacijos ar Europos Sąjungos institucijoms (toliau – tarptautinės institucijos), karinę jėgą naudoja vadovaudamiesi tarptautinių institucijų patvirtintomis kovos veiksmų taisyklėmis. Krašto apsaugos ministras ar jo įgaliotas Lietuvos kariuomenės vadas, atsižvelgdami į tarptautinį operacijos mandatą, Lietuvos Respublikos prisiimtus įsipareigojimus pagal tarptautines sutartis, įvertinę tarptautinėse operacijose dalyvaujančių Lietuvos Respublikos karinių vienetų ar karių uždavinius ir tarptautinių institucijų patvirtintas kovos veiksmų taisykles, gali nustatyti karinės jėgos naudojimo išimtis ir (ar) apribojimus.“

 straipsnis. 
Pakeisti 8 straipsnio 1 dalies 8 punktą ir jį išdėstyti taip:
„) prieš bepiločius orlaivius arba kitus autonomiškai ar nuotoliniu būdu valdomus objektus, judančius oru, jeigu jų skrydžiai vykdomi nesilaikant bepiločių orlaivių skrydžiams nustatytų sąlygų, apribojimų ar tvarkos, taip pat jeigu jie kelia grėsmę krašto apsaugos sistemos institucijų veiklos saugumui.“

 straipsnis. 
. Pakeisti 10 straipsnio 21 dalį ir ją išdėstyti taip:
„. Krašto apsaugos ministro ar jo įgalioto asmens sprendimu karinė jėga gali būti panaudota prieš bepiločius orlaivius arba kitus autonomiškai ar nuotoliniu būdu valdomus objektus, judančius oru draudžiamojoje ar ribojamojoje zonoje, jeigu jų skrydžiai vykdomi nesilaikant kariuomenės vado nustatytos tvarkos.“
. Pakeisti 10 straipsnio 3 dalį ir ją išdėstyti taip:
„. Krašto apsaugos ministro ar jo įgalioto asmens sprendimu karinė jėga gali būti panaudota prieš orlaivį arba kitą autonomiškai ar nuotoliniu būdu valdomą objektą, judantį oru, kai nustatyti faktiniai duomenys, rodantys, kad jis naudojamas kaip ginklas siekiant padaryti žalą asmenų gyvybei, sveikatai ar turtui.“

 straipsnis. 
Papildyti Statutą 18 straipsniu:
„ straipsnis. 
. Žala, padaryta fiziniam asmeniui, juridiniam asmeniui ar kitai organizacijai dėl Lietuvos kariuomenės arba kitų Šiaurės Atlanto sutarties organizacijos (toliau – NATO) valstybių ginkluotųjų pajėgų ar jų narių teisėtų veiksmų naudojant karinę jėgą Statuto nustatytais atvejais, kompensuojama Vyriausybės įgaliotos institucijos sprendimu, kompensuojant tiesioginius nuostolius, jeigu žala padaryta ne subjektui, kurio veiksmų keliamai grėsmei suvaldyti buvo panaudota karinė jėga. Atsižvelgiant į kompensacijos dydį ir valstybės finansines galimybes kompensacijos išmokėjimas gali būti išdėstytas per 10 metų. Vyriausybės įgaliota institucija, priėmusi sprendimą išmokėti kompensaciją, įgyja regreso teisę Lietuvos Respublikos civilinio kodekso nustatyta tvarka reikalauti sumokėtų sumų iš subjektų, dėl kurių veiksmų kilo būtinybė panaudoti karinę jėgą. Draudikui, išmokėjusiam draudimo išmoką, nepereina teisė reikalauti išmokėtų sumų iš Lietuvos kariuomenės arba kitų NATO valstybių ginkluotųjų pajėgų ar jų narių, atsakingų už teisėtais veiksmais naudojant karinę jėgą padarytą žalą.
. Šio straipsnio 1 dalyje nustatyta kompensacija neskiriama, jeigu fizinis asmuo, juridinis asmuo ar kita organizacija arba jų atstovas kreipiasi dėl kompensacijos praėjus daugiau kaip 3 metams nuo žalos atsiradimo dienos.
. Šio straipsnio 1 dalyje nurodytos žalos dydžio nustatymo ir kompensacijos skyrimo tvarką nustato Vyriausybė.
. Žala, padaryta fiziniam asmeniui, juridiniam asmeniui ar kitai organizacijai dėl Lietuvos kariuomenės arba NATO valstybių ginkluotųjų pajėgų ar jų narių neteisėtų veiksmų naudojant karinę jėgą, atlyginama Civilinio kodekso ir Lietuvos Respublikos tarptautinių sutarčių dėl karinių pajėgų statuso, kurių pagrindu atsiranda reikalavimas atlyginti žalą, nustatytais pagrindais ir sąlygomis. Sprendimą dėl šios žalos atlyginimo priima Vyriausybės įgaliota institucija Vyriausybės nustatyta šios žalos dydžio nustatymo ir atlyginimo tvarka.
. Žala, padaryta fiziniam asmeniui, juridiniam asmeniui ar kitai organizacijai dėl Lietuvos kariuomenės arba NATO valstybių ginkluotųjų pajėgų ar jų narių karinės jėgos naudojimo, atlyginama ar kompensacija skiriama iš Lietuvos Respublikos krašto apsaugos ministerijai šiam tikslui skirtų valstybės biudžeto asignavimų. Šių asignavimų nepakankant, gali būti naudojami papildomai šiam tikslui Krašto apsaugos ministerijai skirti valstybės biudžeto asignavimai.
. Vyriausybės įgaliota institucija, skyrusi šio straipsnio 1 dalyje nustatytą kompensaciją už kitų NATO valstybių ginkluotųjų pajėgų ar jų narių padarytą žalą, nereikalauja iš šių valstybių, jų ginkluotųjų pajėgų ar ginkluotųjų pajėgų narių šios žalos atlyginimo. Vyriausybės įgaliota institucija, atsižvelgdama į nacionalinio saugumo ir gynybos interesus, gali priimti sprendimą atsisakyti reikalavimo iš kitų NATO valstybių atlyginti kitais atvejais negu šio straipsnio 1 dalyje nustatytu atveju kompensuotą žalą, padarytą šių valstybių ginkluotųjų pajėgų ar jų narių.
. Fizinis asmuo, juridinis asmuo ar kita organizacija, nesutinkantys su sprendime nurodytu žalos, padarytos fiziniam asmeniui, juridiniam asmeniui ar kitai organizacijai dėl Lietuvos kariuomenės arba NATO valstybių ginkluotųjų pajėgų ar jų narių karinės jėgos naudojimo, atlyginimo ar kompensacijos dydžiu arba su sprendimu neskirti šios žalos atlyginimo ar kompensacijos, per 30 dienų nuo tos dienos, kai sužinojo ar turėjo sužinoti apie sprendimą, turi teisę Lietuvos Respublikos civilinio proceso kodekso nustatyta tvarka kreiptis į bendrosios kompetencijos teismą dėl žalos atlyginimo klausimo išnagrinėjimo iš esmės.“

 straipsnis. 
Pakeisti 18 straipsnio 5 dalį ir ją išdėstyti taip:
„. Žala, padaryta fiziniam asmeniui, juridiniam asmeniui ar kitai organizacijai dėl Lietuvos kariuomenės arba NATO valstybių ginkluotųjų pajėgų ar jų narių karinės jėgos naudojimo, atlyginama ar kompensacija skiriama iš Lietuvos Respublikos krašto apsaugos ministerijai šiam tikslui skirtų valstybės biudžeto asignavimų. Šių asignavimų nepakankant, gali būti naudojami papildomai šiam tikslui Krašto apsaugos ministerijai skirti valstybės biudžeto asignavimai, jų nepakankant – Lietuvos Respublikos valstybės rezervo įstatymo nustatyta tvarka valstybės rezervo lėšos.“

 straipsnis. 
. Šis įstatymas, išskyrus 7 straipsnį ir šio straipsnio 3 dalį, įsigalioja 2026 m. rugpjūčio 1 d.
. Šio įstatymo 7 straipsnis įsigalioja 2026 m. rugsėjo 2 d.
. Lietuvos Respublikos Vyriausybė ir jos įgaliotos institucijos iki 2026 m. liepos 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.


Respublikos Prezidentas	




